Il-Kunsill qed jiffissa mira biex jitnaqqsu bin-nofs in-numru ta' persuni li jindarbu serjament fit-toroq fl-UE sal-2030 mil-linja bażi tal-2020, bl-użu ta' definizzjoni komuni maqbula dan l-aħħar. In-numru ta' persuni mixjin fit-triq u ċiklisti li jinqatlu jew jindarbu serjament kull sena hu ta' tħassib partikolari. Fil-konklużjonijiet tal-Kunsill tal-lum dwar is-sigurtà fit-toroq ġiet approvata d-Dikjarazzjoni tal-Belt Valletta dwar it-titjib tas-sigurtà fit-toroq, li ġiet adottata f'laqgħa ministerjali informali organizzata mill-presidenza fid-29 ta' Marzu 2017. Dawn ser jikkontribwixxu għall-istrateġija li jmiss tal-UE dwar is-sigurtà fit-toroq, li mistennija tiġi żviluppata għall-għaxar snin bejn l-2020 u l-2030. Konklużjonijiet tal-Kunsill dwar is-sikurezza fit-toroq - 8 ta' Ġunju 2017 Ara l-paġna tal-laqgħa